அமெரிக்காவில் பாடகியாகவும், நடிகையாகவும் திகழ்ந்த **வனேசா ஹட்ஜன்ஸ்**  1988 ஆம் ஆண்டு டிசம்பர் மாதம் 14 ஆம் தேதி பிறந்தார். சில நாடகங்களிலும் மற்றும் சில தொலைக் காட்சித் தொடர்களிலும் தலை காட்டிய இவர் 2003 ஆம் ஆண்டுதான் முதன் முதலாக *பதின்மூன்று* என்னும் பெயர் கொண்ட ஒரு நாடக பாணி திரைப்படத்தின் மூலம் திரை உலகில் நுழைந்தார். 2004 ஆம் ஆண்டு *தண்டர் பேர்ட்ஸ்* என்னும் அறிவியல் புனைக் கதை அடிப்படையில் அமைந்த ஒரு சாகச திரைப்படத்தில் நோயல் என்னும் பாத்திரம் ஏற்று நடித்தார். இவருக்கு ஒரு திருப்பு முனையாக அமைந்தது, "ஹை ஸ்கூல் மியூசிகல்" தொடரில் ஏற்ற காப்ரியல்லா மாண்டேஜ் என்னும் கதாபாத்திரம்தான். இந்தத் திரைப்படத்தின் மூன்றாம் பகுதியான *ஹை ஸ்கூல் மியூசிகல் : சீனியர் வருடம் மூன்று* மிகுந்த பாராட்டைப் பெற்றதுடன் வசூலையும் அள்ளிக் குவித்தது.[8]

இவர் தனது இசைப் பயணத்தைத் தனியாகத் தொடர்ந்தார். 2006 ஆம் ஆண்டு செப்டம்பர் மாதம் 26 ஆம் நாள் ஆல்பம் *V* என்னும் தன் முதல் இசை ஆல்பத்தை வெளியிட்டார். இது அமெரிக்காவில்[10] 24 ஆம் இடத்தைப் பிடித்தது. பின்னால், அது தங்கத் தட்டு பெறும் அளவுக்கு விற்பனையானது. ஹட்ஜன்ஸ் "*ஐடெண்டிஃபைட்*" என்னும் தன் இரண்டாவது ஆல்பத்தை 2008 ஆம் ஆண்டு ஜுலை மாதம் 1 ஆம் தேதி வெளியிட்டார். அதன் பிறகு வெளி வந்தது, "ஸ்னீககர்நைட்" என்னும் ஒரே ஒரு தனி ஆல்பம் மட்டுமே. 2009 ஆம் ஆண்டு விமர்சகர்கள் மிகுந்த அளவில் பாராட்டிய *பண்ட்ஸலாம்* என்னும் திரைப்படத்தில் நடித்தார். இது 2009 ஆம் ஆண்டு, ஆகஸ்ட் மாதம் 14 ஆம் தேதி திரையிடப்பட்டது.

ஆரம்ப கால வாழ்க்கையும் தொழிலும்
-------------------------------

கலிஃபோர்னியாவில் சாலினாஸ் என்னும் இடத்தில் பிறந்த ஹட்ஜன்ஸ் தன் வாழ்நாள் முழுதும் ஒரேகானிலிருந்து தென் கலிஃபோர்னியா வரை மேற்குக் கடற்கரையோரமே வாழ்ந்து வந்தார். இவரது தாய் கினா (நீ குவாங்கோ) பல அலுவலகங்களில் வேலை பார்த்தார். தந்தை கிரிகோரி ஹட்ஜன்ஸ் தீயணைக்கும் படையில் வீரராக இருந்தார். ஸ்டெல்லா ஹட்ஜன்ஸ் என்ற ஒரு தங்கையும் உண்டு. ஹட்ஜன்ஸிற்கு ஒரு தொலைக் காட்சி நிகழ்ச்சியில் நடிக்க வாய்ப்பு கிடைத்ததும் அவரும் அவர் குடும்பமும் லாஸ் ஏஞ்சல்சிற்கு சென்றார்கள். ஹட்ஜன்ஸ் ஒரு கலவையான கலாசாரம் கொண்டிருந்தார். ஹட்ஜன்ஸின் தந்தை ஐரிஷ் நாட்டவர் மற்றும் பழங்குடி அமெரிக்க வம்சாவளியில் வந்தவர். தாய் மணிலாவைச் சேர்ந்த சீன-ஃபிலிப்பினோ-ஸ்பானிஷ் வம்சாவளியைச் சார்ந்தவர். ஹட்ஜன்ஸின் தாய் தந்தை இருவர் வழியிலுமான தாத்தாவும் பாட்டியும் இசைக் கலைஞர்களாக  இருந்தவர்கள்.

இளம் வயதிலேயே ஹட்ஜன்ஸ் இசை நாடகங்களில் பெரும் நாட்டம் கொண்டிருந்தார்: "என் பெற்றோரைச் சுற்றி கிரீஸ் இருந்தது. நான் அதனுடன் காதலில் விழுந்து விட்டேன். மனிதர்கள் பாடல்களுடன் கதையை செலுத்தி செல்வதைப் பார்க்க புதிய சுவாரசியமான வித்தியாசமான அனுபவமாக இருந்தது. வெஸ்ட் சைட் ஸ்டோரி எனக்கு மிகவும் பிடித்தவைகளில் ஒன்று. "ஆரம்ப பள்ளியில் இருக்கும்போது ஹட்ஜன்ஸ் முதன் முதலாக ஒரு இசை நாடகத்தில் நடித்தார். அந்த கிறிஸ்துமஸ்கிறிஸ்துமஸ் இசை நாடகத்தில் மேரி வேடத்தில் நடித்ததற்காக அவருக்குப் பரிசு கிடைத்தது, ஹட்ஜன்ஸ் ஒரு குழந்தையாக இருக்கும்போதே ஒபேராவில்ஒபேரா தொழில் முறையில் நடிக்க பயிற்சி பெற்றுக்கொண்டார்.

எட்டாம் வயதிலிருந்தே ஹட்ஜன்ஸ் ஒரு பாடகியாக இசை நாடகங்களில் நடித்து வந்தார். *காரௌசல்*, தி *விசார்ட் ஆப் ஓஜ்*, *தி கிங் அண்ட் ஐ*, *தி மியூசிக் மேன்* மற்றும் *சின்ட்ரெல்லா* போன்றவற்றில் தோன்றினார். 
மேடை நாடகங்களிலும் இசை நாடகங்களிலும் இரண்டு வருடங்கள் நடித்த பிறகு அவர் தொலைக் காட்சியில் தொடர்கள் மற்றும் பல நிகழ்ச்சிகளில் தோன்றத் துவங்கினார். அவருடைய தன்னுடைய பதினைந்தாம் வயதிலேயே நடிப்புத் தொழிலைத் துவங்கி விட்டார். தான் படித்துக் கொண்டிருந்த Orange County High School of the Artsஆரஞ்சு கண்ட்ரி ஸ்கூல் ஆஃப் ஆர்ட்ஸ் பள்ளியில் அவரால் படிப்பை முடிக்க முடியவில்லை. பிறகு வீட்டிலேயே  ஆசிரியர்களிடம் கல்வி கற்கத் தொடங்கினார். வீட்டுப் பள்ளியில் பயிற்சி பெற்ற பிறகு அவர் இங்கிலாந்து சென்றார். அங்கே *கிங்க்ஸ்பரூக் பிசினஸ் அண்ட் என்டர்ப்ரைஸ் கல்லூரியில்* நாடகமும், இசையும் படித்தார்.

தொழில்
------

### 2003-2005: ஆரம்ப காலப் பணி

2003 ஆம் ஆண்டு, ஹட்ஜன்ஸ் ஒரு தனிப்பட்ட நாடக பாணியில் அமைந்த *பதின்மூன்று* என்ற திரைப் படத்தில் நடித்தார். இதில் அவர் நோயல் என்ற கதாபாத்திரத்தில், டிரேசியின் (இவான் ராகேல் வுட்டின் கதாபாத்திரம்) தோழியாக நடித்தார். இந்தப் படம் பொதுவாக நல்ல விமர்சனங்களைப் பெற்றது. மற்றும் அதன் தயாரிப்புச் செலவான 4 மில்லியன் டாலர்களைக் கடந்து உலகம் முழுவதும் 10,128,960 டாலர்களை அள்ளிக் குவித்தது. ஒரு கட்டத்தில் 2004 ஆம் ஆண்டில் ஓர் அறிவியல் புனைக் கதை கொண்ட சாகசத் திரைப்படத்தில் டின்டின் என்னும் கதாபாத்திரம் அவருக்கு கிடைத்தது. ஆனால் துரதிர்ஷ்டவசமாக இது நன்றாகவும் ஓடவில்லை அவர் நடிப்பிற்கான நல்ல விர்மசனங்களும் கிடைக்கவில்லை. மேலும் இது வெளியாவதற்கு முன்பே இணைய தளத்தில் இதைப் பற்றி மட்டமான விமர்சனங்கள் வந்து விட்டன. அதற்குப் பிறகு ஹட்ஜன்ஸ் பல தொலைக் காட்சி நிகழ்ச்சிகளிலும், தொடர்களிலும் தோன்றி விட்டார். தனக்குப் பதினாறு வயதானதும் *அமெரிக்கன் ஐடல்* நிகழ்ச்சியில் கலந்து கொள்வதுதான் ஹட்ஜன்சின் முதல் திட்டமாக இருந்தது. ஆனால் அதற்குத் தகுதியான வயதை அடைந்ததும், அவருக்கு கிடைத்தது *ஹை ஸ்கூல் மியூசிகலில்* ஜாக் எபிரானுக்கு ஜோடியாக கேப்ரியல்லா மாண்டெஜ் என்னும் சாதுவான, வெட்கம் மிகுந்த ஒரு பெண்ணின் வேடம்.

### 2006-2008: *ஹை ஸ்கூல் மியூசிகல்* மற்றும் தொழிலில் முன்னேற்றம்.

ஹை ஸ்கூல் மியூசிகலின்போது ஹட்ஜன்ஸ்: நிகழ்ச்சிக்கான சுற்றுலா.
அவருக்கு திருப்பு முனையாக அமைந்த கதாபாத்திரம் டிஸ்னி சேனல் தயாரித்த திரைப் படங்களிலேயே மிகவும் வெற்றிகரமாக திகழ்ந்த டிஸ்னி மூவி தொடரான *ஹை ஸ்கூல் மியுசிக்கல்* என்னும் திரைப் படத்தில் அவர் ஏற்று நடித்த கதாபாத்திரமான [[ஹை ஸ்கூல் மியுசிகல்லில் இருந்து கதா பாத்திரங்கள் பட்டியில் கேப்ரியால்லா மாண்டேஜ் என்பதுதான். ஆனால் அதற்கும் முன்பாகவே ஹட்ஜன்ஸ் *குவிண்டேப்லேட்ஸ்* , *ஸ்டில் ஸ்டாண்டிங்*, *தி பிரதர்ஸ் கார்சியா*, *டிரேக் அண்ட் ஜோஷ்* மற்றும் "தி சியுட் லைப் ஆப் ஜாக் அண்ட் கோடி" ஆகிய தொலைக் காட்சி தொடர்களில் நடித்திருந்தார். *ஹை ஸ்கூல் மியுசிகலில்* அவருடைய திறமையான நடிப்பு அவருக்குப் பல விருதுகளை வாங்கிக் கொடுத்தது. அந்தத் திரைப் படத்தில் அவர் குரலின் ஒலிப்பதிவு பில்போர்ட் 200 இல் முதலாம் இடத்தைப் பிடித்தது. இந்தப் படத்தின் வெற்றியைக் கண்டதும் ஹட்ஜன்ஸ்ன் என்னும் பெயர் யு எஸ்ஸில் "வீட்டுக்கு வீடு உச்சரிக்கப்படும் ஒரு பெயராகி விடும்" என்று யுகேவின் *பி பி சி* கணித்தது.

ஹட்ஜன்ஸ் ஹாலிவுட் இசையில் தனது இடத்தை நிலை நிறுத்திக் கொண்டார். செலின் தியான், அலிசியா கீஸ் ஆகியவர்களின் இசையே தன்னைப் பாதித்தவையாக அவர் கூறினார். 2006 ஆம் ஆண்டு செப்டெம்பெர் மாதம் அவருடைய முதல் இசை ஆல்பமான *V* வெளியானது. அது "பில்போர்ட் 200 இல் 24வது இடத்தைப் பிடித்தது. அந்த வாரமே அது 34,000 பிரதிகள் விற்பனை ஆனது. 2007 ஆம் ஆண்டு பிப்ரவரி மாதம் 27ஆம் நாள் அது தங்கத் தட்டுக்காக அங்கீகாரம் பெற்றது.அவர் முதன் முதலாக தனியாக கொடுத்த ஆல்பம், "கம் பேக் டு மீ" அவருடைய மிகப் பிரபலமானதாக  55வது இடத்தைப் பிடித்தது. அவர் இரண்டாவதாக அளித்த "சே ஒகே" அந்த அளவு சிறப்பான இடம் பெறவில்லை. அதற்குக் கிடைத்தது 61வது இடம்தான்.

அந்த ஆண்டின் முடிவில் *பில்போர்ட்* ரசிகர்கள் அதை அந்த வருடத்தின் ஏழாவது சிறந்த ஆல்பமாக தேர்ந்தெடுத்தார்கள். 2007 ஆம் ஆண்டின் இறுதியில் ஹட்ஜன்ஸ் டீன் சைஸ் விருதுகளில் சிறந்த பெண் பாடகராகப் பெயரிடப்பட்டார். அந்த ஆல்பத்தின் விறபனையை பெருக்குவதற்காக சீடா கேர்ல்ஸ் மற்றும் தி பார்டீஸ் ஜஸ்ட் பிகன் டூர் ஆகியவற்றில் அவர் ஆரம்ப வேடமும் புனைந்தார். *டிஸ்னி மேனியா* வின் ஐந்தாவது பதிப்பிற்காக "கலர்ஸ் ஆப் தி விண்ட்" என்னும் புகழ் பெற்ற பழம் பாடலை ஹட்ஜன்ஸ் மீண்டும் மறு ஒலிப்பதிவு செய்தார். பிறகு, *ஹை ஸ்கூல் மியுசிகல்: இசை நிகழ்ச்சி* என்னும் பெயர் கொண்ட நாடு முழுவதும் தழுவிய ஒரு சுற்றுப் பயணத்திலும் 2006 ஆம் ஆண்டு நிறைவின் போது ஹட்ஜன்ஸ் பங்கு கொண்டார். இதில் அவர் அந்த ஆல்பத்திலிருந்து பாடல்களும், தன் முதல் ஆல்பத்திலிருந்து மூன்று பாடல்களும் இசைத்தார்.

கார்பின் பிளுவுடன் ஜோடியாக அவர் "ஸ்டில் தேர் பார் மீ" என்ற பாடலை அவருடைய முதல் ஆல்பத்திற்காகப் பாடினார். 2007 ஆம் ஆண்டு *ஹை ஸ்கூல் மியுசிகலின்* இரண்டாம் பாகமான ஹை ஸ்கூல் மியுசிகலில் காப்ரியலா மாண்டேஜ் என்னும் தனது கதா பாத்திரத்தில் மீண்டும் நடித்தார். 2007 ஆம் ஆண்டு டிசம்பர் மாதம் வாஷிங்டனில் உள்ள நேஷனல் பில்டிங் மியுசியத்தில் மற்ற பாடகர்களுடன் இணைந்து அவர் ஜனாதிபதிக்காகப் பாடினார்.

மெல்பர்னில் நிகழ்ந்த மிகவும் பாராட்டும் வர்த்தக வெற்றியும் அடைந்த ஹை ஸ்கூல் மியுஸிகல் 3: சீனியர் இயர் முதல் காட்சியில் ஹட்ஜன்ஸ்.
*ஹை ஸ்கூல் மியுசிகல்* தொடரின் மூன்றாவது பாகமான *ஹை ஸ்கூல் மியுசிகல் 3: சீனியர் இயரில்* அவர் தனது கேப்ரியாலா மாண்டேஜ் கதாபாத்திரத்தை மீண்டும் நடித்தார். ஹை ஸ்கூல் சீனியரின் இந்த சமீபத்திய இணைத் தயாரிப்பு கேப்ரியாலா, டிராய் இருவரும் ஈஸ்ட் ஹை படிப்பை முடித்த பிறகு பிரிந்து செல்லும் கடைசிக் கட்டத்தை எதிர் நோக்குவதை சித்தரித்தது. இதன் ஒளிப்பதிவு 2008 ஆம் ஆண்டு மே மாதம் துவங்கி 41 நாட்கள் நீடித்தது. 
இந்தத் திரைப்படம் பெரும் பாராட்டுகளைப் பெற்றதோடு மட்டுமல்லாமல் 252,909,177 டாலர்களைக் குவித்து மிகப் பெரும் வெற்றியும் அடைந்தது. இந்தப் படத்தில் அவருடைய நடிப்பு 2009 ஆம் ஆண்டின் கிட்ஸ் சைஸ் விருதுகளில் மிகப் பிடித்தமான நடிகை என்ற விருதையும் அவர் வெல்ல வழி வகுத்தது. 2007 ஆம் ஆண்டு இறுதியில் ஹட்ஜன்சின் நிர்வாண புகைப்படங்கள் இணைய தளத்தில் வெளியானதும் ஒகே! பத்திரிகை அவர் *ஹை ஸ்கூல் மியுசிகல் 3* லிருந்து வெளியேற்றப் பட்டு விடுவார் என்று கணித்தது. 
ஆனால், வால்ட் டிஸ்னி கம்பெனியோ அதை மறுத்தது. "வனேசா தான் எடுத்த ஒரு முடிவில் செய்த பிழைக்காக வருந்துகிறார்" என்று அது கூறியது. "அவர் மதிப்பு மிக்க பாடம் ஒன்றைக் கற்றுக் கொண்டு விட்டார் என்று நாங்கள் நம்புகிறோம்" என்றும் அது கூறியது.

கல்லூரி இரண்டாம் ஆண்டு மாணவர்களைக் குறிக்கும் அவருடைய சோஃபோமோர் ஆல்பமான "*ஐடெண்டிஃபைட்*" 2008 ஆம் ஆண்டு ஜூலை மாதம் முதலாம் தேதி வெளியானது. பொதுவாக நல்ல விமர்சனங்களைப் பெற்ற இந்த ஆல்பம் முதல் வாரத்திலேயே 22,000 பிரதிகள் விற்று "பில்போர்ட்" 200 இல் 23வது இடைத்தைப் பிடித்தது. *ஐடென்டிஃபைட்* ஆல்பத்தைப் பற்றிச் சொல்லும்போது "அது கண்டிப்பாக மேலும் வளர்ச்சி அடைந்த ஒன்று" என்று அவர் கூறுகிறார். ஆனாலும் "ஐ யாம் ஸோ ஹாட்! ஐ யாம் ஸோ ஹாட்! பாய்ஸ் வான்ட் மீ. ஐ யாம் ஸோ ஹாட்" என்று சொல்லும் அளவிற்கு நான் பாடுகிறேனே அந்த அங்கு அல்ல என்றும் அவர் கூறினார். அந்த ஆல்பம் "உள்ளத்தை நிறைக்கும் ஒலி நிறைந்தது" என்று ஹட்ஜன்ஸ் கூறினார். அந்த ஆல்பத்தில் தனித்த குரலில் ஒலித்த "ஸ்நீகர் நைட்" பாடல் சார்ட்டுகளில் அத்தனை வெற்றி பெறவில்லை. அது முதலில் வெளியாகி பல மாதங்களுக்கு பில்போர்ட் ஹாட் 100 இல் 88வது இடத்தில்தான் இருந்தது. இருப்பினும், பிறகு, ஹாட் டான்ஸ் பிளேயில் பிரபலமாகி அது மிகவும் பிரபலமாகி 13 வாரங்களில் எட்டாவது இடத்தைப் பிடித்தது. அந்த தனிப் பாடல் வெளியானதும் "வட்டார வழக்கில் ராணி" என்று ஹட்ஜன்சை *பிளெண்டர்* புகழ்ந்துரைத்தது.

அமெரிக்காவிலும் மெக்சிகோவிலும் தன் ஆல்பங்களின் விற்பனையை அதிகரிக்க ஹட்ஜன்ஸ் *ஐடெண்டிஃபைட் சம்மர் டூரை* அறிவித்தார். அந்த சுற்றுப் பயணம் வட அமெரிக்கா முழுவதிலும் பல மாநிலக் கண்காட்சிகளில் 19 நாட்கள் நடைபெற்றது. 2009 ஆம் ஆண்டு ஆகஸ்ட் 1ம் தேதி அந்தச் சுற்றுலா தொடங்கியது. அதே ஆண்டு செப்டெம்பர் மாதம் 9 ஆம் தேதி மாண்டி மூருடன் மெக்சிகோவில் இருக்கும் மாண்டேரியில் முடிவுற்றது.

### 2009 தொடங்கி இன்று வரை: தொழிலில் மாறுதல்கள்

பெரும் விமர்சனப் பாராட்டுகளைப் பெற்ற பண்ட்சலாம் திரைப்படத்தின் முதல் காட்சி நிகழ்ந்த இரவன்று ஹட்ஜன்ஸ்.
2009வது ஆண்டு ஆகஸ்ட் மாதம் 14ம் தேதி மேடை ஏறிய *பண்டசலாம்*  என்னும் நகைச்சுவை இசை நாடகத்தில் ஹட்ஜன்ஸ் ஒரு துணைக் கதாபாத்திரம் ஏற்று நடித்தார். "எஸ்ஏ5எம்" என்னும் பதினைந்து வயதான ஒரு இரண்டுங்கெட்டான் பாத்திரத்தில் ஹட்ஜன்ஸ் நடித்தார். *பண்டசலாம்* வர்த்தக ரீதியாக வெற்றி பெறவில்லை என்றாலும், அதில் ஹட்ஜன்சின் நடிப்பு விமர்சகர்களின் ஏகோபித்த பாராட்டைப் பெற்றது. டேவிட் வாடிங்டன் கூறினார்: "நாடகத்தின் போக்குக்கு சரிப்பட்டு வராத தன்மையினால் உச்ச கட்ட காட்சி என்பது எதிர்பார்க்கும் விதத்தில் அமைந்து விட்டாலும், ஹட்ஜன்ஸ் தன் திறமையான நடிப்பினால் மற்ற நடிகர்கள் அனைவரையும் விஞ்சி நிற்கிறார்." *கார்டியன்* பத்திரிகையின் பிலிப் பிரென்ச் அந்த திரைப் படத்தில் ஹட்ஜன்சின் நடிப்பை தாண்டி நியுடன் மற்றும் டொரோத்தி பார்கர் ஆகியோருடன் ஒப்பிட்டுப் புகழ்ந்தார். *பிராட்காஸ்ட் பிலிம் கிரிடிக்ஸ் அசோசியேஷன்*  *பண்ட்சலாம்*  படத்திற்கு 85 என்னும் மதிப்பெண்ணும் *பிராட்கேஸ்ட் பிலிம் கிரிடிக் அசோசியேஷன்* ஐந்து நட்சத்திர மதிப்பீட்டில் நான்கும் கொடுத்தது.

81வது அகாடமி விருதில் ஹட்ஜன்ஸ் "மியுசிகல்ஸ் ஆர் பேக்!" என்னும் பாடல் ஒன்றை மற்ற பிரபலங்களுடன் இசைத்தார். அவர்களில் ஜாக் எபிரான், அமன்டா செய்பிரிட் மற்றும் ஹக் ஜாக்மேன் ஆகியோரும் இருந்தனர். 2009வது ஆண்டு ஏப்ரல் மாதம் எட்டாம் தேதி ஹட்ஜன்ஸ் நடித்த "ஜாக் எபிரானுடைய முட்டாள் விருந்து" என்னும் சிறிய நகைச்சுவை வீடியோ ஃபன்னி ஆர் டை என்னும் இணைய தளத்தில் பொது மக்களின் பார்வைக்கு வெளியானது.

20வது ஆண்டு அலெக்ஸ் ஃபிளின் எழுதிய புத்தகத்தை அடிப்படையாகக் கொண்ட *பீஸ்ட்லி* என்னும் திரைப்படத்தில் *லிண்டா டெய்லராக* ஹட்ஜன்ஸ் நடிப்பார் என்று அறிவிக்கப்பட்டது. இதில் அவர் அலெக்ஸ் பெடிஃபையர் , நெயில் பேட்ரிக் ஹாரிஸ் மற்றும் மேரி கேட் ஒல்சன் ஆகியோருடன் இணைந்து நடிக்கிறார். போதை மருந்துக்கு அடிமையானவரின் மகளாக ஒரு "மிருகத்துடன்" காதலில் விழுந்து விடும் பாத்திரத்தில் அவர் இதில் நடிக்கிறார். இந்தப் படம் 2009 ஜூன் மாதம் தொடங்கி அதே ஆண்டு ஆகஸ்ட் மாதம் வரை மான்ட்ரியல், கனடா ஆகிய இடங்களில் படமாக்கப்பட்டு, 2010 ஜூலை வெளியாகத் தயாராக உள்ளது. இந்தப் படத்தின் திரைக் கதை இயக்கம் ஆகியவற்றிற்குப் பொறுப்பேற்ற டானியல் பார்ன்ஸ் எழுதிய திரைக் கைதியைப் படித்த உடனேயே இதில் நடிக்க சம்மதம் அளித்து விட்டதாக ஹட்ஜன்ஸ் குறிப்பிட்டார். ஜாக் ஸ்னிடர் எழுதி இயக்கிய *சக்கர் பன்ச்* என்னும் ஒரு அதிரடி திரைப் படத்தில் ஹட்ஜன்ஸ் பிளாண்டியாக நடித்தார். அது 2011 மார்ச்சில் வெளியாகவுள்ளது. இது 1950களில் மன நோய் விடுதியிலிருந்து தன் சகாக்களுடன் தப்பித்துப் போகும்போது மூளை நரம்புகளில் அறுவை சிகிச்சையை எதிர் பார்த்திருக்கும் ஒரு இளம் பெண்ணின் கதையைச் சொல்கிறது.

2008வது வருடத்தின் தொடக்கத்தில் ஹட்ஜன்ஸ் நாரா கிலிடே என்னும் கதா பாத்திரம் கிடைக்கப் பெற்றார். இது ஜோஷ் ஹோவார்ட் உருவாக்கிய *டெட்* என்னும் நகைச்சுவைத் தொடரை தழுவியதாகும்.இதற்கான திரைக்கதையை மைகேல் டாவர்ட்டி எழுதவிருக்கிறார் மற்றும் லாரன்ஸோ டி போனவெண்டுரா தயாரிக்க இருக்கிறார்.. 2009ம் ஆண்டு ஜூன் மாதம் இதில் ஹட்ஜன்ஸ் இருப்பதாக ஹோவர் உறுதி செய்தார்.

தயாரிப்பில் இருக்கும் திரைப் பாடங்களில் கவனம் செலுத்துவதற்காக, தனது பாடல் ஒலிப்பதிவுகளிலிருந்து சற்று ஒய்வு எடுத்துக் கொள்ளப் போவதாக ஹட்ஜன்ஸ் அறிவித்திருந்தார். ஆனாலும், ஒரு திரைப்படத்திற்கான ஒலிப்பதிவில் பாடுவதாக இருந்தாலும் அவர் அதற்கு விதி விலக்கு அளிக்க மாட்டார். "இசையாகவே எல்லாவற்றையும் நான் எடுத்துக் கொள்கிறேன்" என்று அவர் கூறுகிறார். "நான் ஒரு படத்தில் பாடாதவரை அது ஓகேதான் "என்று சொல்கிறார். தன்னுடைய முந்தைய காப்ரியாலா வேடம் மற்றும் டிஸ்னி உடனான தொடர்பு ஆகியவற்றிலிருந்து வேறுபட்ட எந்த திரைப் படம் அல்லது கதா பாத்திரத்தையும் தான் ஏற்றுக் கொள்வதாக முன்னர் ஹட்ஜன்ஸ் தெரிவித்திருந்தார். *சக்கர் பன்ச்* திரைப்படத்தில் அவரது பங்களிப்புதான் தனது வாழ்கையிலேயே மிகப் பெரிய திருப்பமாக இருக்கும் இன்று அவர் சுட்டிக் கட்டியுள்ளார்.

சொந்த வாழ்க்கையும் பொது வாழ்க்கை பிம்பமும்
------------------------------------------

ஒரு நிகழ்ச்சியில் விருந்தாளியாக வந்தபோது ஒரு விசிறியுடன் ஹட்ஜன்ஸ் புகைப் படம் எடுத்துக் கொள்கிறார்
2007 ஆண்டு அக்டோபர் மாதம் *காஸ்மோ கேர்ள்* பத்திரிகைக்கு அளித்த ஒரு பேட்டியில் தான் *ஹை ஸ்கூல் மியுசிகலில்*  தன்னுடன் இணைந்து நடித்த நட்சத்திரமான ஜக் எபிரானை காதலிப்பதாக ஹட்ஜன்ஸ் கூறினார். இதற்குப் பிறகு *ஹை ஸ்கூல் மியுசிக்கல்* படப்பிடிப்பு தொடங்கியது முதல் *ஹை ஸ்கூல் மியுசிக்கல் 3: சீனியர்* இயர் படப்பிடிப்பு உடாவில் நடப்பது வரை இருவரும் ஒன்றாகவே காணப்பட்டனர். *ஹை ஸ்கூல் மியூசிகலுக்கா* க ஹட்ஜன்சும் எபிரானும் தேர்வானபோது அவர்களுடன் இணைந்து நடிக்கும் மற்ற நடிகர்களுடன் அவர்களுக்கான தேர்வு நடக்கவில்லை. அவர்களுக்கு அந்தக் கதா பாத்திரங்கள் கிடைக்கும் வரை இது தொடர்ந்து நீடித்தது.எபிரான் சொல்கிறார்: "வனேசாவுக்கு எப்படியோ தெரியாது; ஆனால் என்னைப் பொருத்தவரை நாங்கள் இருவரும் ஆரம்பத்தில் இருந்தே பொருத்தமான ஜோடியாகி விட்டோம்." ஹட்ஜன்ஸ் ஒரு கத்தோலிக்கர். அவரது உயரம் ஐந்தடி மூன்று அங்குலம்.

2006ல் ஹட்ஜன்சின் வருமானம் 2 மில்லியன் டாலர்களாக மதிப்பிடப்பட்டது. 2007ல் *போர்ப்ஸ்* பத்திரிகை பெரும் செல்வந்தர்களில் ஒருவராக ஹட்ஜன்சை சேர்த்துக் கொண்டது.ஹாலிவுட்டில் *மிக அதிக அளவில் சம்பாதிக்கும் இளம் நட்சத்திரங்களில்*  ஒருவராக *போர்ப்ஸ்*  பத்திரிகை தனது இணைய தளத்தில் 2007 ஆண்டு வெளியிட்டது. 2008ம் ஆண்டு 12ம் தேதி, "30 வயதிற்கு குறைந்த பெரும் செல்வந்தர்கள்" என்ற *போர்ப்ஸ்* பத்திரிக்கை தயாரித்த பட்டியலில் ஹட்ஜன்ஸ் 20வது இடம் பெற்றார். அவர் 3 மில்லியன் டாலர்கள் ஊதியம் வாங்குவதாக 2008ம் ஆண்டு மதிப்பிடப்பட்டது. 2008வது ஆண்டு உலகத்தின் மிக செக்சியான பெண்கள் என்று *எஃப்ஹெச்எம்* அறிவித்த பட்டியலில் அவர் 62வது இடத்தில் இருந்தார். 2009வது ஆண்டு வெளியிடப்பட்ட பட்டியலில் அவர் 42வது இடத்தைப் பிடித்து விட்டார். ஹட்ஜன்ஸ் *மாக்சிம்'* பட்டியல்களிலும் இடம் பெற்றார். வருடா வருடம் *பீபுள் பத்திரிகை* அறிவிக்கும் பீபுள் பட்டியலில் **2008 மற்றும் 2009 வருடங்களுக்கான "அழகான 100 பேர்" பட்டியலில்** இடம் பெற்றார்.

மார்க் எக்கோ தயாரிப்புகளுக்கு அவர்தான் பிரதிநிதியாக இருக்கிறார்.நியுட்ரோகினாவுக்கும் அவர் பிரதி நிதியாக இருக்கிறார். 2008வது ஆண்டு சீயர்ஸ் தயாரித்த "பேக் டு ஸ்கூல்" என்னும் பிரசாரத்திலும் அவர் பங்கு பெறும் நட்சத்திரமானார். ஹட்ஜன்ஸ் *ஹை ஸ்கூல் மியுசிகல் 3: சீனியர் வருடத்தில்* நடித்துக் கொண்டிருந்தபோது அவரும் அவருடன் இணைந்து நடித்த நட்சத்திரமான ஆஷ்லே டிஸ்டாலும், 2008ம் ஆண்டு வந்த "*ஐடல் கிவ்ஸ் பேக்* "ஸ்பெஷலிலும் தோன்றினார்கள். தரும கைங்கரியங்களுக்காக ஹட்ஜன்ஸ் தொடர்ந்து முன்வருகிறார். இவற்றில் பெஸ்ட் பட்டீஸ் இண்டர்நேஷனல்  மற்றும் லாலிபாப் தியேட்டர் வொர்க் ஆகியவற்றிற்கானவையும் அடங்கும்.

சர்ச்சைகள்
----------

### நிர்வாண புகைப்படங்கள்

2007வது ஆண்டு செப்டெம்பர் மாதம் ஆறாம் தேதி ஹட்ஜன்சின் இரண்டு புகைப்படங்கள் இணைய தளத்தில் ஆன் லைனாக வெளியாகின. ஒன்றில் அவர் வெறும் உள்ளாடைகள் மட்டும் அணிந்திருந்தார், மற்றோன்றிலோ முழு நிர்வாணமாக இருந்தார். அந்தப் புகைப் படங்கள் தனிப்பட்ட முறையில் எடுக்கப்பட்டன என்றும் துரதிர்ஷ்ட வசமாக அவை இணைய தளத்தில் வெளியாகி விட்டன என்றும் அவருடைய தகவல் தொடர்பு அதிகாரியின் அறிக்கை தெரிவித்தது. இந்த சம்பவத்தால் தான் மிகவும் "தர்மசங்கடத்திற்கு" உள்ளானதாகவும், [அந்த] "புகை படங்களை எடுத்ததற்கு" தான் மிகவும் வருந்துவதாகவும் பின்னால் ஹட்ஜன்ஸ் வருத்தம் தெரிவித்தார். அதற்குப் பிறகும் அந்த அவதூறான விஷயம் பற்றி தான் மேற்கொண்டு பேச விரும்பவில்லை என்று ஹட்ஜன்ஸ் ஒரு அறிக்கையும் விடுத்துள்ளார்.

2009 ஆகஸ்ட் மாதம் மேலாடை இல்லாத நிலையில் ஹட்ஜன்சின் புதிய புகைப்படங்கள் இணைய தளத்தில் மேலும் வெளியாகின. முதலில் வந்த நிர்வாண புகைப் பட அவதூறு நிகழ்ச்சிக்கும் முன்பாக இந்தப் புகைப் படங்கள் எடுக்கப்பட்டிருப்பதாக[*யார்?*] கூறப்படுகின்றன.இதைப் பற்றி ஹட்ஜன்சின் தரப்பிலிருந்து அதிகார பூர்வமான அறிக்கை இன்னும் வெளி வரவில்லை. இணைய தளத்திலிருந்து அந்தப் புகைப் படங்களை நீக்கும்படி வழக்கறிஞர்கள் கோரியுள்ளனர்.

### வழக்குகள்

2007வது ஆண்டு "ஒப்பந்த மீறல் செய்ததாக" ஹட்ஜன்சின் மேல் பிரியன் ஸ்கால் வழக்கு தொடுத்தார்; அந்த வழக்கில் ஹட்ஜன்ஸ் சார்பில் அவரது பாடல்களை எழுதவும் பதிவு செய்யவும் தாம் பணம் செலவழித்ததாக ஸ்கால் கூறியுள்ளார். ஹட்ஜன்ஸ் அவரது இசைத் தொழிலில் 5 மில்லியன் டாலர்கள் சம்பாதிக்க தான் உதவியதாகவும் அதனால் அவர் தனக்கு 150,000 டாலர்கள் தர வேண்டும் என்றும் ஸ்கால் கூறுகிறார். ஆனால் ஹட்ஜன்சோ 2005வது ஆண்டு அந்த ஒப்பந்தத்தை கையெழுத்து இடும்போது தான் பதினாறே வயதான மைனர் பெண்ணாக இருந்ததாக வாதிக்கிறார். இதைத் தொடர்ந்து 2008வது ஆண்டு அக்டோபர் ஒன்பதாம் தேதி ஹட்ஜன்ஸ் அதை மறுதலித்தார். கலிஃபோர்னியா குடும்ப விதிகளின்படி "ஒரு மைனருடன் செய்யப்படும் ஒப்பந்தம் செல்லுபடி ஆகாது, அதை அந்த மைனர் (18) வயது ஆவதற்கு முன்போ அல்லது அதற்குப் பிறகு ஒரு ஒப்புக் கொள்ளப்படக் கூடிய கால இடைவெளிக்குப் பிறகோ மறுதலிக்கலாம்" என்று ஹட்ஜன்சின் வழக்கறிஞர்கள் நீதி மன்றத்தில் தாக்கல் செய்த படிவங்கள் தெரிவிக்கின்றன.

2008வது ஆண்டு ஜானி வெயரா என்பவர் ஹட்ஜன்சின் மீது வழக்கு தொடுத்தார். 19 வயதான ஹட்ஜன்சனுக்கு தான் அளித்த நிர்வாக சேவைகளுக்காக அவரின் சொத்துக்கள், உரிமைகள், விளம்பரங்களில் அவர் ஈட்டிய பொருள் ஆகியவற்றில் தமக்கும் ஒரு பங்கு இருப்பதாக அவர் கோருகிறார். *ஹை ஸ்கூல் மியுசிகல்* வர்த்தக ரீதியாக வெற்றி பெற்று தாம் பெயர் பெற்றதும் தம் திறமையை வளர்த்த குழுவினரை ஹட்ஜன்ஸ் மறந்து விட்டதாக அவர் குற்றம் சாடுகிறார். 2009வது ஆண்டு மே மாத தொடக்கத்தில் இந்த வழக்கு சமரசம் செய்து வைக்கப் பட்டது.

ஹட்ஜன்ஸ் நடித்த திரைப்படங்கள்
-----------------------------

| Theatrical Films |
| --- |
| Years | தலைப்பு | கதா பாத்திரம் | குறிப்புகள் |
| 2003 | *பதின்மூன்று*  | நோயல் | முதல் நாடகபாணி திரைப்படம் |
| 2004 | *தண்டர் பேர்ட்ஸ்* | டின்டின் | பிராடி கொர்பெட்டுடன் நடித்த இரண்டாவது படம். |
| 2008 | *ஹை ஸ்கூல் மியுசிகல் 3:சீனியர் வருடம்* | காப்ரியாலா மாண்டேஜ் | *காப்ரியாலா மாண்டேஜ்*  வேடத்தை அவர் மூன்றாம் முறையாக ஏற்ற படம் ''' |
| 2009 | *பண்ட்சலாம்* | சாம் |  |
| 2010 | *பீஸ்ட்லி* | லிண்டா டெய்லர் | தயாரிப்புக்கு பிந்தைய பணிகளில் உள்ளது |
| 2011 | *சக்கர் பன்ச்*  | பிளாண்டி | படப்பிடிப்பில் உள்ளது |
|
| தொலைக் காட்சிக்காக உருவாக்கப்பட்ட திரைப் படங்கள் |
| ஆண்டு | தலைப்பு | கதா பாத்திரம் | சேனல் |
| 2006 |  *ஹை ஸ்கூல் மியுசிகல்* | காப்ரியல் மாண்டேஜ் | *டிஸ்னி சேனல்* |
| 2007 | *ஹை ஸ்கூல் மியுசிகல் 2* |
|
| தொலைக் காட்சியில் ஏற்ற கௌரவ வேடங்கள் |
| ஆண்டு | தலைப்பு | கதாபாத்திரம் | எபிசோடு(கள்) |
| 2002 | *ஸ்டில் ஸ்டேன்டிங்* | டிஃபனி | "ஸ்டில் ராகிங்" (சீசன் 1 எபிசோடு 4 ) |
|  *ராபரி ஹோமிசைட் டிவிஷன்* | நிகோல் | "ஹாட்" (சீசன் 1 எபிசோடு 10 ) |
| 2003 | *தி பிரதர்ஸ் கார்சியா*  | லிண்ட்சே | "நியு ட்யூன்ஸ்" (சீசன் 4 எபிசோடு 37) |
| 2005 | *குவாண்டிபிலேட்ஸ்* | கார்மென் | "தி கோகனட் கபௌ" (சீசன் 1 எபிசோடு 22) |
| 2006 | *டிரேக் அண்ட் ஜோஷ்* | ரெபேக்கா | "லிட்டில் சிப்ளிங்" (சீசன் 3 எபிசோடு 13) |
| *தி சியுட் லைஃப் ஆஃப் ஜாக் அண்ட் கோடி* | கார்ரி | "ஃபாரெவர் பிளேசிட்" (சீசன் 2 எபிசோடு 6) "நாட் சோ சியுட் 16" (சீசன் 2, எபிசோடு 10) "நெய்தர் எ பாரோவர் நார் எ ஸ்பெல்லர் பீ" (சீசன் 2 எபிசோடு 12) "கெப்ட் மேன்" (சீசன் 2 எபிசோடு 14) |
|

ஆடிய நடனங்கள்
-------------

முதன்மைக் கட்டுரை: Vanessa Hudgens discography

|  |
| --- |
| ஸ்டுடியோ ஆல்பங்கள்* 2006: *V*
* 2008:*ஐடெண்டிஃபைட்*

நிகழ்ச்சிகளுக்காக சுற்றுப் பயணம்* 2006/2007:*ஹை ஸ்கூல் மியுசிக்கல், தி கான்சர்ட்*
* 2008: *ஐடெண்டிபைட் சம்மர் டூர்*
 |

விருதுகளும் பரிந்துரைகளும்
--------------------------

| ஆண்டு | விருது | பிரிவு | முடிவு | இணையம் |
| --- | --- | --- | --- | --- |
| 2006 | இமேகன் பௌண்டஷன் விருதுகள் | "சிறந்த நடிகை - தொலைகாட்சி" | பரிந்துரை |  |
| டீன் சாய்ஸ் விருதுகள் | "சாய்ஸ் டிவி கெமிஸ்ட்ரி" (ஜாக் எபிரானுடன்ஜாக் எபிரோன் இணைந்து) | வெற்றி
 |  |
| 2007 | "சைஸ் டிவி: சிறந்த மாறுபட்ட நடிகை - பெண்" | வெற்றி
 |  |
| யங் ஆர்டிஸ்ட் விருதுகள் | டிவி திரைப்படம், மினிசரிகள்,அல்லது ஸ்பெஷல்கள் (நகைச்சுவை அல்லது நாடகபாணி) ஆகியவற்றில் சிறந்த நடிப்பு - இளம் முன்னணி நடிகை. | பரிந்துரை |  |
| 2008 | டீன் சாய்ஸ் விருதுகள் | "சாய்ஸ் ஹாட்டீ" | வெற்றி
 |  |
| 2009 | கிட்ஸ் சாய்ஸ் விருதுகள் | "மிகவும் விரும்பப்படும் திரைப்பட நடிகை" | வெற்றி
 |  |
| எம்டிவி திரைப்பட விருதுகள் | "மாறுபட்ட நடிப்பு அளித்த பெண்மணி" | பரிந்துரை |  |
| "சிறந்த முத்தம் (எபிரானுடன் இணைந்து) | பரிந்துரை |
| டீன் சாய்ஸ் விருதுகள் | "சாய்ஸ் திரைப்பட நடிகை: இசை/ நடனம்" | பரிந்துரை |  |
| "சாய்ஸ் திரைப்படம்: லிப்லாக்" (எபிரானுடன் இணைந்து பெற்றது) | பரிந்துரை |
| "சாய்ஸ் ஹாட்டி" | பரிந்துரை |
|
|

குறிப்புகள்
-----------

1. 1 2  "வனேசா ஹட்ஜன்சின்" சரிதை பரணிடப்பட்டது 2008-12-28 at the வந்தவழி இயந்திரம் யாகூ! *06.12.09 இல்* கிடைக்கப் பெற்றது.
2. 1 2 3  Ruben V. Nepales (9 August 2007). "Vanessa Hudgens: 'I love being a Filipina '". Philippine Daily Inquirer.. பார்த்த நாள்: 2007-09-18.
3. ↑  வனேசா ஹட்ஜன்சின் சரிதை பரணிடப்பட்டது 2010-10-03 at the வந்தவழி இயந்திரம் ஆல்மியுசிக்
4. ↑  Borys Kit (The Hollywood Reporter) (11 January 2008). "'Musical' star fills 'Will' bill".. பார்த்த நாள்: 2008-01-11. 
[*தொடர்பிழந்த இணைப்பு*]
5. 1 2 3  வனேசா ஹட்ஜன்சின் சரிதை கிட்ஸ்வேர்ல்ட்.காம்
6. ↑  "Worldwide Wednesday: The 10 Hottest Multiracial Women". *Complex*. 2009-08-26.. பார்த்த நாள்: 2009-09-02.
7. ↑  Lynn Barker (17 May 2006). "Interview: Zac Efron, Vanessa Anne Hudgens: High School Musical". TeenHollywood.. பார்த்த நாள்: 2007-01-06. "Vanessa: Gosh, I'm everything. Pretty much I'm Filipino and Caucasian but within that, I'm Spanish, Chinese, American Indian, Irish."
8. 1 2 3  Kaplan, James (2009-07-26). "Vanessa Hudgens, High School Sweetheart". *Parade*.. பார்த்த நாள்: 2009-09-20.
9. ↑  Williams, Kam. "Vanessa Hudgens "Bandslam" Interview with Kam Williams". *News Blaze*.. பார்த்த நாள்: 2009-09-20.
10. ↑  வனேசா ஹட்ஜன்சின் சரிதை பரணிடப்பட்டது 2009-02-11 at the வந்தவழி இயந்திரம் சிங்365.காம். 2009-06-12ல் அணுகப் பட்டவை
11. ↑  Jocelyn Vena (2008-10-22). "High School Musical' Was Vanessa Hudgens' Only High School Experience". *MTV*.. பார்த்த நாள்: 2009-09-20.
12. ↑  ஹீதர் பேர்ஸ் வனேசா ஹட்ஜன்சின் சரிதை ஏஒஎல்.காம்  பரணிடப்பட்டது 2009-04-13 at the வந்தவழி இயந்திரம் 2009-06-12 இல் அணுகப் பட்டவை
13. ↑  "Thirteen Movie Reviews, Pictures-Rotten Tomatoes".. பார்த்த நாள்: 2009-09-20.
14. ↑  "Thirteen (2003)".. பார்த்த நாள்: 2009-09-20.
15. ↑  "Thunderbirds Movie Reviews, Pictures-Rotten Tomatoes".. பார்த்த நாள்: 2009-09-20.
16. ↑  Fitzsimmons, Caitlin (2009-02-07). "Gerry Anderson auctions Thunderbirds treasures". *The Observer*.. பார்த்த நாள்: 2009-09-20.
17. ↑  Christopher, Rocchio (2007-11-29). "Vanessa Hudgens' original plan was to audition for 'American Idol'". *Reality TV World*.. பார்த்த நாள்: 2009-09-21.
18. ↑  rating for jan 28 feb 3 usatoday.com
19. 1 2  இமேகென் 21வது ஆண்டு விருது முடிவுகள் பரணிடப்பட்டது 2009-08-12 at the வந்தவழி இயந்திரம்(2006). 2008-09-24ல் கிடைக்கப்பெற்றவை
20. 1 2  (மார்ச் 10, 2007).28வது ஆண்டு யங் ஆர்டிஸ்ட் விருதுக்கான பரிந்துரைகள் பரணிடப்பட்டது 2015-12-18 at the வந்தவழி இயந்திரம். *எங் ஆர்டிஸ்ட் பௌண்டஷன்*. 2009-06-13ல் கிடைக்கப் பெற்றவை
21. ↑  Kaufman, Gil (2006-03-02). "What Is 'High School Musical' And How Did It Get To #1?". *MTV*.. பார்த்த நாள்: 2009-09-19.
22. ↑  "UK debut for hit High School film". *BBC UK*. 2006-09-11.. பார்த்த நாள்: 2009-09-21.
23. ↑  "Vanessa Hudgens Biography". Yuddy.. பார்த்த நாள்: 2009-05-09.
24. ↑  Hasty, Katie (4 October 2006). "Ludacris Scores Third No. 1 With 'Release Therapy'". *Billboard* (Nielsen Business Media, Inc.). Archived from the original on 2012-06-29.. பார்த்த நாள்: 2008-07-24.
25. ↑  V ஆர் ஐ ஏ ஏ செர்டிஃபிகேஷன் பரணிடப்பட்டது 2015-09-24 at the வந்தவழி இயந்திரம் (பிப்ரவரி 27, 2007).மீண்டும் பெறப் பெற்றவைகள் நவம்பர் 2, 2008.
26. 1 2  ஏசார்ட்ஸ்.காம் வலைத்தளத்தில் பல தனி சார்டுக்கள்: "கம் பேக் டு மீ."
27. ↑  "Say OK". *Billboard*. 2007-02-24. Archived from the original on 2012-07-21.. பார்த்த நாள்: 2009-09-21.
28. ↑  "Billboard Best Album Readers' Choice". Billboard. Archived from the original on 2007-08-17.. பார்த்த நாள்: 2008-07-24.
29. ↑  Cidoni, Michael (27 August 2007). "'Pirates,' Sophia Bush Top Teen Awards". *Associated Press*.. பார்த்த நாள்: 2008-04-09.
30. ↑  "Businesswire.com". *Vanessa Hudgens will tour with the Cheetah Girls*.. பார்த்த நாள்: July 28, 2006.
31. ↑  Katie Hasty (2007-04-04). "McGraw Leads Seven Top 10 Debuts Onto Billboard 200". Billboard. Archived from the original on 2009-01-14.. பார்த்த நாள்: 2008-12-17.
32. ↑  Disney. "High School Musical The Concert". Disney.. பார்த்த நாள்: 2008-07-20.
33. ↑  Blake, Sara (2007-09-09). "Nude photo of Vanessa Hudgens circulates on Internet". *The Sunday Telegraph*. Archived from the original on 2012-12-05.. பார்த்த நாள்: 2009-09-20.
34. ↑  கதரின் மேக் பீ மற்றும் வனேசா ஹட்ஜன்ஸ் பரணிடப்பட்டது 2011-07-28 at the வந்தவழி இயந்திரம் *ஸ்டைலில்*. 2009-06-06 இல் கிடைக்கப் பெற்றவை
35. ↑  "Vanessa Hudgens, Katharine McPhee Spend Christmas in Washington". 2007-12-10.. பார்த்த நாள்: 2009-09-21.
36. ↑  The Freeman (2008-10-04). "Vanessa Hudgens back as Gabriella in "High School Musical 3:". *The Philippine Star*.. பார்த்த நாள்: 2009-09-07. 
[*தொடர்பிழந்த இணைப்பு*]
37. ↑  De Leon, Kris (2 January 2008). "High School Musical 3: Official Shooting Date Confirmed". BuddyTV. .
38. ↑  "Rotten Tomatoes". .
39. ↑  Lang, Derrik (2009-03-28). "'High School Musical 3' wins at Kids Choice Awards". *Hitflix*.. பார்த்த நாள்: 2009-09-22.
40. ↑  "Curtains for Vanessa's High School Musical". *OK!*. 2007-10-07.. பார்த்த நாள்: 2007-10-17.
41. ↑  "'Musical' actress apologizes". The Boston Globe. 8 September 2007. .
42. ↑  Keating, Gina. "Disney backs star after her apology for nude photo". Reuters.. பார்த்த நாள்: 2007-09-08.
43. ↑  "'Musical' star Hudgens not dumped by Disney". MSNBC. 17 October 2007.. பார்த்த நாள்: 2007-12-23.
44. ↑  "Identified". *Metacritic* (CNET Networks). .
45. ↑  "Vanessa Hudgen’s New Identified CD Sales: 22,000 Copies Sold in First Week". *TV Popcrunch*. 2009-07-09.. பார்த்த நாள்: 2009-08-14.
46. 1 2  "Disney Star Hudgens Working On Adult Album". *Contractmusic.com*. 2008-04-21.. பார்த்த நாள்: 2009-09-20.
47. ↑  "New Vanessa Hudgens Song Leaked". *Entertainment Tonight*. 2008-06-23.. பார்த்த நாள்: 2009-09-20.
48. ↑  "Club Music, Hot Dance Songs, Club Songs, Dance Club Music Charts". *Billboard*. 2008-11-01.. பார்த்த நாள்: 2009-09-21.
49. ↑  Dombal, Ryan (2008-04-14). "Listen: Vanessa Hudgens — Master of Slang". *Blender*.. பார்த்த நாள்: 2009-01-03.
50. ↑  "Vanessa Hudgens "Identified"". 2008-07-01. Archived from the original on 2009-03-02.. பார்த்த நாள்: 2009-06-02.
51. ↑  "ஐடென்டிஃபைட் சம்மர் டூர் தேதிகள்". .
52. ↑  "Vanessa Hudgens and Mandy Moore Summer Tour". 2008-09-02.. பார்த்த நாள்: 2009-09-22.
53. ↑  Mark Olsen (2009-05-03). "Graff's 'Bandslam' teens are wise beyond their years". Los Angeles Times. Archived from the original on 2012-06-29.. பார்த்த நாள்: 2009-05-03.
54. ↑  Jocelyn Vena (2009-04-14). "Vanessa Hudgens Gets 'Weird' In 'Bandslam'". Entertainment Weekly. .
55. ↑  Pennacchio, George (2009-08-14). "Review: 'Bandslam' surprisingly fun". *American Broadcasting Company*.. பார்த்த நாள்: 2009-08-15.
56. ↑  Weddintgon, David (2009-08-14). "FILM: Bandslam (PG)". *North Wales Pioneer*.. பார்த்த நாள்: 2009-08-15.
57. 1 2  French, Philip (2009-08-16). "Bandslam". *The Guardian*.. பார்த்த நாள்: 2009-08-16.
58. ↑  "Bandslam". Broadcast Film Critics Association. 2009-08-11.. பார்த்த நாள்: 2009-08-12.
59. ↑  "Zac Efron, Vanessa Hudgens to Perform Together at Oscars". 2009-02-18. Archived from the original on 2009-02-19.. பார்த்த நாள்: 2009-02-20.
60. ↑  "Zac Efron's Pool Party". *Funny Or Die*. 2009-14-08.. பார்த்த நாள்: 2009-09-21.
61. ↑  Dave Mcnary (2009-04-22). "Vanessa Hudgens to star in 'Beastly'". *Variety*.. பார்த்த நாள்: 2009-05-29.
62. ↑  Idelson, Karen (2009-09-11). "Quebec takes pride in production". *Variety*.. பார்த்த நாள்: 2009-09-13.
63. ↑  Kelly, Brendan (2009-08-17). "Vanessa Hudgens graduates". *The Montreal Gazette*. Archived from the original on 2009-08-18.. பார்த்த நாள்: 2009-08-23.
64. ↑  "Vanessa Hudgens Tries to Break From Disney". *New York Times accessdate=2009-05-16*. 2009-05-15. . 
[*தொடர்பிழந்த இணைப்பு*]
65. ↑  Adam (2009-06-19). "Vanessa Hudgens: ‘I’m Learning How to Kick, Punch’". *Showbiz Spy*.. பார்த்த நாள்: 2009-06-22.
66. ↑  David Press. "‘Superman Returns’ & ‘X2: X-Men United’ Writer To Adapt ‘Dead At 17,’ Vanessa Hudgens To Star?".. பார்த்த நாள்: 2009-05-27.
67. ↑  "Dougherty Penning Dead @ 17 Script?".. பார்த்த நாள்: 2009-05-27.
68. ↑  "EXCLUSIVE!!! Interview with Dead@17 Creator Josh Howard". *Movie Geek Feed*. 2009-06-23.. பார்த்த நாள்: 2009-09-21.
69. ↑  Vena, Jocelyn (2009-06-23). "Vanessa Hudgens 'Taking A Break' From Music To Focus On Acting". *MTV*.. பார்த்த நாள்: 2009-09-20.
70. ↑  Pearson, Ryan (2009-05-15). "Vanessa Hudgens Tries to Break From Disney". *ABC Television*.. பார்த்த நாள்: 2009-09-21.
71. ↑  ஒரு பெரிய உறவின் ரகசியத்தை வனேசா ஹட்ஜன்ஸ்  பரணிடப்பட்டது 2009-06-02 at the வந்தவழி இயந்திரம் வெளியிடுகிறார் *பீபுள்*. 2009-06-13ல் கிடைக்கப் பெற்றவை.
72. ↑  வனேசா ஹட்ஜன்ஸ் முத்தமிட்டுச் சொல்கிறார்! பரணிடப்பட்டது 2010-05-05 at the வந்தவழி இயந்திரம்*ஈ!* 2009-06-13ல் கிடைக்கப் பெற்றவை.
73. ↑  Nudd, Tim (2007-07-17). "Zac Efron: It Always Clicked With Vanessa".. பார்த்த நாள்: 2009-09-20.
74. ↑  "Vanessa Hudgens: ’My young fans have put me off having kids!’". *The Daily Mirror*. 2009-08-02.. பார்த்த நாள்: 2009-08-22.
75. ↑  "Teen Talks To: Vanessa Anne Hudgens". *Teen Magazine*.. பார்த்த நாள்: 2009-09-21.
76. ↑  "Vanessa Hudgens". *Comcast Entertainment*.. பார்த்த நாள்: 2009-09-21.
77. ↑  "Young Hollywood's Top-Earning Stars". *Forbes*. 26 February 2007.. பார்த்த நாள்: 2009-06-13.
78. ↑  "Beyonce Knowles tops list of richest young stars". *Die Welt*. 2008-12-05.. பார்த்த நாள்: 2009-09-21.
79. ↑  "ஹை எர்னர்ஸ் அண்டர் 30" (டிசம்பர் 12, 2008) *போர்ப்ஸ்*. 2008-12-13ல் கிடைக்கப் பெற்றவை
80. ↑  2008வது ஆண்டின் உலகில் மிகவும் செக்சியான பெண்களின் பட்டியல் பரணிடப்பட்டது 2009-04-18 at the வந்தவழி இயந்திரம் ஜூலை 11, 2008 கிடைக்கப் பெற்றவை.
81. ↑  "எஃப்ஹெச்எம் கேர்ல்ஸ் - உலகின் முதல் 100 செக்சியான பெண்கள்". .
82. ↑  யங் ஹாட் ஹாலிவுட் பரணிடப்பட்டது 2009-05-15 at the வந்தவழி இயந்திரம் மே 11, 2009ல் கிடைக்கப் பெற்றவை.
83. ↑  "World's Most Beautiful People". 30 April 2008. Archived from the original on 2011-08-11.. பார்த்த நாள்: 2009-06-02.
84. ↑  "Beauty at Every Age". 11 May 2009. Archived from the original on 2011-08-11.. பார்த்த நாள்: 2009-06-02.
85. ↑  Hinojosa, Stacy (2009-03-31). "Whoa - Vanessa Hudgens Is Rich!". *Style Bakery Teen*.. பார்த்த நாள்: 2009-09-04.
86. ↑  "Neutrogena Signs Emerging New Talent to Represent the Brand". *Zimbio*. 2007-08-27.. பார்த்த நாள்: 2009-09-04.
87. ↑  "Vanessa Hudgens Sears Commercial Peak". *The Insider*. 2008-05-08.. பார்த்த நாள்: 2009-09-04.
88. ↑  Rocchio, Christopher (2008-03-28). "Fox reveals additional celebrities participating in 'Idol Gives Back'". *Reality TV World*.. பார்த்த நாள்: 2009-09-21.
89. ↑  Elias, Laura (2008-09-17). "Miley Cyrus, Vanessa Hudgens & Jessica Alba Team Up For Charity". *Entertainment Wise*.. பார்த்த நாள்: 2009-08-30.
90. ↑  "Vanessa Hudgens Designs a T-Shirt For Charity". *Ecko*. 2008-09-22. Archived from the original on 2008-10-03.. பார்த்த நாள்: 2009-08-30.
91. ↑  "Taylor Lautner & Vanessa Hudgens Accept $100K From CVS For Charity". *Access Hollywood*.. பார்த்த நாள்: 2009-08-30.
92. ↑  "Vanessa Hudgens 'Embarrassed,' Apologizes for Nude Photo". *People*. 2007-09-08.. பார்த்த நாள்: 2008-09-09.
93. ↑  Silverman, Stephen (2008-01-03). "Vanessa Hudgens Talks About Dealing with Her Nude Photo Scandal". *People*.. பார்த்த நாள்: 2009-09-20.
94. ↑  Lara Martin (6 August 2009). "'Hudgens 'facing second nude pic scandal'". Digital Spy.. பார்த்த நாள்: 2009-08-07.
95. ↑  Marc Malkin (5 August 2009). "Hudgens: The Real Story on Latest Nude Pics". E!.. பார்த்த நாள்: 2009-08-07.
96. ↑  "Lawyer sues Vanessa Hudgens for $150,000". NBC. 2007-09-08.. பார்த்த நாள்: 2009-06-03.
97. ↑  "Amy Winehouse Stumbles Through EMA Performance; Plus Justin Timberlake, Avril Lavigne, Britney Spears, Lindsay Lohan & More, In For The Record". *MTV*. 2008-11-01.. பார்த்த நாள்: 2009-09-20.
98. ↑  Kat Angus (12 August 2008). "Vanessa Hudgens Gets Sued... Again".. பார்த்த நாள்: 2009-08-07.
99. ↑  "Vanessa settles $5m lawsuit with Johnny". 1 May 2009.. பார்த்த நாள்: 2009-08-07. 
[*தொடர்பிழந்த இணைப்பு*]
100. ↑  ஸ்டீபன் எம்.சில்வேர்மேன் (ஆகஸ்ட் 21, 2006). நிக் ,ஜெஸ்ஸிகா டாட்ஜ் ரன்-இன் டீன் விருதுகளின்போது பரணிடப்பட்டது 2018-09-18 at the வந்தவழி இயந்திரம். *பீபுள்*. 2008-09-23ல் கிடைக்கப் பெற்றவை
101. ↑  ஜென்னிஃபர் மேக்டொனால்(ஜூலை 31, 2007). 2007ல் டீன் சாய்ஸ் விருதை வென்றவர்கள் பரணிடப்பட்டது 2014-05-12 at the வந்தவழி இயந்திரம்*மான்ட்ரியல் கெஜட்* 2008-09-23ல் கிடைக்கப் பெற்றவை
102. ↑  (ஜூன் 17, 2008). 2008 டீன் சாய்ஸ் விருதுகள் வெற்றி பெற்றவர்களும் பரிந்துரைக்கப்பட்டவர்களும். *டீன் சாய்ஸ் விருதுகள் 2008*. 2009-09-06ல் கிடைக்கப் பெற்றவை
103. ↑  "Twilight, Slumdog hog MTV movie awards". 5 May 2009. Archived from the original on 2009-05-08.. பார்த்த நாள்: 2009-05-30.
104. ↑  "209 Teen Choice Awards Nominees & Voting! (Full List)". 2009-06-16. Archived from the original on 2011-10-04.. பார்த்த நாள்: 2009-09-06.

வெளி இணைப்புகள்
---------------

விக்கிமீடியா பொதுவகத்தில்,  
 ***வனேசா ஹட்ஜன்ஸ்***   
என்பதின் ஊடகங்கள் உள்ளன. 

* வனேசா ஹட்ஜன்சின் அதிகார பூர்வமான இணைய தளம்  பரணிடப்பட்டது 2010-01-14 at the வந்தவழி இயந்திரம்
* இணையத் திரைப்பட தரவுத்தளத்தில் வனேசா ஹட்ஜன்ஸ்
* யூ ட்யூபில் வனேசா ஹட்ஜன்ஸ்
* வனேசா ஹட்ஜன்சின் புகைப்படங்கள்

| விருதுகளும் சாதனைகளும் |
| --- |
| முன்னர்**Rihanna** | **Teen Choice Award: Choice Music Breakout Artist, Female**2007 **for *V***  | பின்னர்**Taylor Swift** |
| முன்னர்**Jessica Alba** | **Teen Choice Award: Choice Female Hottie**2008 | பின்னர்**Megan Fox** |
| முன்னர்**Jessica Alba** | **Favorite Female Movie Star**2009 **for *High School Musical 3: Senior Year***  | **பதவியில் உள்ளார்** |

| Persondata |
| --- |
| Name | Hudgens, Vanessa Anne |
| Alternative names |  |
| Short description | American actor |
| Date of birth | December 14, 1988 |
| Place of birth | Salinas, California, United States |
| Date of death |  |
| Place of death |  |